CELEX: C2005/093/24
Language: el
Date: 2005-04-16 00:00:00
Title: Υπόθεση C-60/05: Αίτηση εκδόσεως προδικαστικής αποφάσεως που υπέβαλε το Tribunale amministrativo Regionale per la Lombardia με διάταξη της 14ης Δεκεμβρίου 2004, εκδοθείσα στην υπόθεση που εκκρεμεί ενώπιον του αιτούντος δικαστηρίου μεταξύ WWF Italia κ.λπ. και Regione Lombardia, με παρέμβαση ad opponendum της Associazione migratoristi italiani

16.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 93/13
            
         Αίτηση εκδόσεως προδικαστικής αποφάσεως που υπέβαλε το Tribunale amministrativo Regionale per la Lombardia με διάταξη της 14ης Δεκεμβρίου 2004, εκδοθείσα στην υπόθεση που εκκρεμεί ενώπιον του αιτούντος δικαστηρίου μεταξύ WWF Italia κ.λπ. και Regione Lombardia, με παρέμβαση ad opponendum της Associazione migratoristi italiani
   (Υπόθεση C-60/05)
   (2005/C 93/24)
   Γλώσσα διαδικασίας: η ιταλική
   Με διάταξη της 14ης Δεκεμβρίου 2004, που περιήλθε στη Γραμματεία τoυ Δικαστηρίου των Ευρωπαϊκών Κοινοτήτων στις 10 Φεβρουαρίου 2005, εκδοθείσα στην υπόθεση που εκκρεμεί ενώπιον του αιτούντος δικαστηρίου μεταξύ WWF Italia κ.λπ. και Regione Lombardia, με παρέμβαση ad opponendum της Associazione migratoristi italiani, το Tribunale amministrativo Regionale per la Lombardia ζητεί από τo Δικαστήριο των Ευρωπαϊκών Κοινοτήτων την έκδοση προδικαστικής αποφάσεως επί των εξής ερωτημάτων:
   
               1)
            
            
               Πρέπει η οδηγία 79/409/ΕΚ (1) να ερμηνευθεί υπό την έννοια ότι τα κράτη μέλη, εξαιρώντας από την εσωτερική κατανομή των αρμοδιοτήτων που καθιερώνει η εθνική έννομη τάξη μεταξύ κράτους και περιφερειών, οφείλουν να θεσπίζουν εκ των προτέρων κανονιστική ρύθμιση μεταφοράς της οδηγίας η οποία να ανταποκρίνεται σε όλες τις καταστάσεις που η ίδια οδηγία θεωρεί ως άξιες προστασίας, ειδικότερα όσον αφορά την εγγύηση ότι η θήρευση κατά παρέκκλιση δεν θα υπερβαίνει τις μικρές ποσότητες στις οποίες αναφέρεται το άρθρο 9, παράγραφος 1, στοιχείο γ';
            
         
               2)
            
            
               Πρέπει, όσον αφορά ειδικότερα την ποσότητα της κατά παρέκκλιση θηρεύσεως, η οδηγία 79/409/ΕΚ να ερμηνευθεί υπό την έννοια ότι η κρατική κανονιστική ρύθμιση μεταφοράς της οδηγίας στο εσωτερικό δίκαιο πρέπει να κάνει αναφορά σε καθορισμένη ή καθοριστέα παράμετρο, και να ανατίθεται τούτο σε αρμόδιους τεχνικούς οργανισμούς, ώστε η άσκηση της θηρεύσεως κατά παρέκκλιση να πραγματοποιείται με βάση ενδείξεις που καθορίζονται αντικειμενικά σε ποσοτικό όριο του οποίου δεν μπορεί να υπάρξει υπέρβαση τόσο σε εθνικό όσο και περιφερειακό επίπεδο, που να λαμβάνει υπόψη τις υφιστάμενες πιθανόν διαφορετικές περιβαλλοντικές συνθήκες;
            
         
               3)
            
            
               Συνιστά ορθή εφαρμογή του άρθρου 9 της οδηγίας 79/409/ΕΚ η κρατική κανονιστική ρύθμιση που περιλαμβάνεται στο άρθρο 19 bis του νόμου 157/92, απαιτώντας την υποχρεωτική διατύπωση γνώμης, όχι όμως δεσμευτικής, εκ μέρους του I.N.F.S. για τον προσδιορισμό της παραμέτρου αυτής χωρίς να προβλέπει όμως διαδικασία συνεννοήσεως μεταξύ των περιφερειών που να ορίζει δεσμευτικά την κατανομή για κάθε είδος του ορίου θηρεύσεως κατά παρέκκλιση που ορίζεται επακριβώς σε εθνικό επίπεδο σε μικρή ποσότητα;
            
         
               4)
            
            
               Είναι πρόσφορη να εξασφαλίζει την πραγματική εφαρμογή της οδηγίας 79/409/ΕΚ η διαδικασία ελέγχου σχετικά με τη συμφωνία προς την κοινοτική κανονιστική ρύθμιση των θηρεύσεων κατά παρέκκλιση που επιτρέπονται στις ιταλικές περιφέρειες, για τις οποίες γίνεται λόγος στο άρθρο 19 bis του νόμου 157/92, που αρχίζει με μια φάση οχλήσεως και υποκείμενη επομένως σε τεχνικό χρόνο, ο οποίος είναι αναγκαίος για τη θέσπιση και δημοσίευση του μέτρου, κατά τη διαδρομή του οποίου τρέχει ήδη το χρονοδιάγραμμα της σύντομης περιόδου κατά την οποία χορηγήθηκαν οι θηρεύσεις;
            
         
      (1)  ΕΕ ειδ. έκδ. 15/001, σ. 202.